
names ower tae the Scottish Language Dic¬ 
tionaries (SLD) an gied some particularities 
anent its heidmaist oncomin projeck. 

The BBC’s Newsnight Scotland peened on 
tae the story but, appearinlie athoot giein the 
leid the meisure o respeck that micht be ex- 
peckit for an indiginous language spoken an 
unnerstuid bi the feck o the Scots nation an 
ane that raxes aw the wey back intae Scots 
history. The non-PC tumshie-heid that intro¬ 
duced the item on the tellie shawed the hail 
yird his iggerance whan he speirt, “Scots! Is 
that the language that MacDairmid in¬ 
vented?” Weel, gin thon hamless body haed 
taen the bother tae read the rest o thon report 


Government. It daesna tak a lot o hams tae 
ken that nae Scots Government is gaun tae 
gie thon kinna siller tae an artifeecial lan¬ 
guage inventit bi a poet frae last century, e’en 
a kenspeckle ane the likes o Hugh MacDair¬ 
mid. In fack, thon same Scottish Government 
haes furthset a Scots Language Fact Sheet 
whaur it threaps the Scots language tae be an 
important pairt o Scotland’s distinctive lin¬ 
guistic an cultural heritage. Conter tae the 
BBC, it maks nae mint at aw o the inventive¬ 
ness o Hugh MacDairmid. 

Reid Moffat o Fawkirk wis that roused bi the 
BBC’s hamless insensitivity that he wis gart 
tae pen the follaein flyte. 


Collogue in Miranda do Duoro Speirs 
Intae Linguistic Enclaves in the EU 


T HE ither week-end, the wee Portuguese 
toun o Miranda do Duoro wis the host 
tae an intemaitional collogue anent European 
leids an sib legislations. It wis the fift sic 
forgiatherin an up tae a hunner fowk, alang 
wi bodies weel leirit in linguistics an legisla¬ 
tion, traivelt tae Miranda do Duoro tae tend. 
Amang thaim tendin, the wis professors frae 
the univairsities o Coimbra, Lisbon an Braga, 
alang wi monie primary an secondary teach¬ 
ers. The collogue wis pit thegither bi CIE- 
MEN, a linguistic richts body airtit in Barce¬ 
lona, an the Euro¬ 


for 


pean Buroo 
Lesser Uised Leids 
(EBLUL), wi the 
uphaud o the city o 
Miranda an the Uni- 
vairsity o Tras-os- 
Montes. 

The heidmaist ettle o 
the v Intemaitional Collogue on European 
Leids an Legislation wis the study o linguis¬ 
tic enclaves; wee linguistic groups airtit athin 
a heidmaist linguistic territory. Tae hae a 
genral oncome tae thae enclaves athin the 
European Union (EU), the high heid anes 
haudit a collogue anent the particularities o 
thae diffrent territories, that eikit in 
Mirandese in Portugal, Asturian an Aranese 
in norlan Spain, Catalan in Murcia (sudron 
Spain), Albanian in Italy, Frisian in Germany 
an Scots in the United Kinrick. Forespeak- 


It’s no aften ye see Scots 
on its lane as the anelie 
British minority leid that’s 
spiken or written aboot in 
a report or at a collogue! 


ers frae aw thae leids wis thare in Miranda do 
Duoro. 

Tae gie a heize tae thae enclaves, warkshops 
wis hauden on the new technologies an hou 
they can be pit tae practical uiss wi regaird 
tae leids, sic as the warld wide wab an ither 
sic leamin graith. Some successfu enclaves, 
the likes o Val d’Aran in Catalonia, gied 
some wice tae ither minority leids that still 
haes a lang gate tae gaun Monica Sabata, 
that tendit the collogue as forespeaker for the 
Barcelona-airtit CIEMEN, telt Eurolang that 
‘the linguistic flyte 
wis gey helpfu, syne 
monie sindert con- 
saits wis pit oot in 
whit wis bein dis- 


The high heid anes 
wis gey weel plei- 
sured an aw bi the 
nae sma maucht that wis makit bi the re¬ 
gional admeinistration, a hertie step alang the 
gate tae the forderin o the Mirandese leid in 
thon airt. 

Apairt frae aw the crack, the collogue saired 
an aw tae gie a hame-comin tae a new Maim- 
ber State Comatee (MSC) o the European 
Buroo for Lesser-Uised Leids (EBLUL) in 
Portugal. Thon new MSC wad maistlins leuk 
tae the Mirandese language, a gey sma leid 
spiken bi aboot twal thoosan fowk in nor-aist 
Portugal, in the Braganga airt. 


puggie proud, crouss-crawin souch blawin 
aff the mince atween his lugs. The blether- 
skyte’s a fushionless wiffer-waffer wi the 
harns o a flee, the gumption o a tattie- 
boggle an the kennin o a blin, deif cuddie. 
His furst keik outby wes frae a gowk’s nest 
an the keich jawin frae his mou haes aw 
the reik o an imperial-stentit eddicka- 
tion—an Scots fowk ir meant ti think it 
braw an clever lyke the Emperor’s claes. 
Thon’s naethin but a haiverin tollie, a 

tuim-heidit poltis.” 

The oreeginal story in the papers telt hou the 
Scots Government wis uphaudin the Scottish 
Language Dictionaries wi siller tae eik aw 
the new Scots words intae thair Scots diction- 
ars an keep thaim up tae date. The new up- 
datit dictionar, tae stert wi, will be tae haund 
for schuils, an ither eddication institutions, 
on the wab. In the hinnerend it’ll be eikit 
intae the updatit vairsion o the Concise Scots 
Dictionary. 

The projeck is bein peyed for wi a £90,000 
grant frae the Heritage Lottery Fund alang wi 
a yearly £80,000 grant frae the Scottish Airts 
Cooncil. The Cooncil haes contreebutit 
anither £27,500 forbye tae git the projeck up 

As a livin language, Scots is ingaitherin new 
words ilka year an the SLD is gaun tae hae a 
leuk at new Scottishisms kythin in the works 
o Kelman, Mcllvanney, Rankin, Jeff Torring- 
ton, Irvine Welsh, Matthew Fitt an Liz Loch- 
head. The scripts o Rab C Nesbitt, Chewin 
the Fat an ithers is gaun tae be gien a guid 
leukin tae an phrases the likes o “gonnae no 
dae that?” an “Ah’m gonnae malkie yir 
heid.” shuid be jynin new words like 
beamer, riddie, schemie, multi, sitooterie, 
barrie an bogging intae the new dictionar. 
The same report threaps that words like dob- 
ber, barfin, alchies an gadgies winna be 
eikit in cause o thair braider British origins 
but the’r maun be somethin no richt thare for 
the hinnermaist ane, gadgie, haes been in the 
Concise Scots Dictionar e’er syne it wis first 
furthset. Haes somebody no been takin guid 
eneuch tent o thair hamework? 

Neist Forgaitherin 

Tae be decidit efter simmer breck 
7.30pm tae 9.00pm 
Comatee Rm. C. 

Brunton Ha, Musselburgh. 










Whit's it (H)aa Aboot? 

Bi Jock McTamson 


W I the iwer growin interest in the Scots 
language, mony fowk are beginnin tae 
tak a look at placenames aroon whaur they 
bide. Ane o the maist strikin aspecks o place- 
names in Scotland is the nummer o them that 
hae nae real correspondence tae whit the 
name itsel means - in Scots - fer the simple 
fack that they’re spelt as if they were Eng¬ 
lish. Aa ower Scotland, fer instance, we hae 
the word Hall stuck on the end o a wide 
range o differin wirds. In East Lothian ther’s 
Monktonhall an Craighall, in the nearby 
capital, Embra, there’s Saughtonhall an Pow- 
derhall, an in oor biggest city, Glesca, there’s 
the maist famous o them aa - Sauchiehall. 
Noo A’ve heard fowk say that there yaised 
tae be a Sauchie Hall, bit A kin fin nae evi¬ 
dence o it. D’ye ken how? Because aa o these 
names maist likely cam frae the auld Scots 
word “haugh”, which usually endit up sounin 
like “haa” or “haw” - meanin, accordin tae 
the Concise Scots Dictionary - “a piece of 
low-lying ground, usually by a river”. 
Sauchiehall in fack means “the river meadow 
wi the willow trees” frae “sauch” the Scots 
word fer willow. An Saughtonhall comes frae 
the same idea - “saughton” meanin somethin 
alang the lines o “the ferm or toun o the wil¬ 
lows”. So how come they aa end up sug- 
gestin they’re named efter some local big 
hoose? Weel it’s a richt disgrace bit the fowk 
wha hae had the responsibility o selectin 
names fer oor streets an schemes - an that 
means oor local cooncillors in maist cases 
(an thay’re shairly no aa numpties, d’ye 
think?) - hae been inferior. 

Whit div A mean by inferior? Simply this - 
they felt theirsels inferior an believit that the 
names they heard like Sauchiehaw or 
Sauchiehaa were jist the ignorant local sav¬ 
ages they representit mispronooncin the guid 
English wird “Hall”. It wis obvious - they 
kennt fine, fer had they no been tellt in the 
schule - that the wey we speak in Scotland 
wis jist a corrupt dialeck o English? An bein, 
like politicians everywhaur an everywhan, 
bein deid set on improvin thair ain an their 
cooncil’s standin they’d mak damn shair that 
the proper name wis whit wad be seen on aa 


Makar’s Neuk 

Is there for honest poverty 
That hings his heid and aw that? 

The coward slave, we pass him by, 

We dare be poor for aw that, 

For aw that, and aw that, 

Our toils obscure and aw that, 

The rank is but the guinea's stamp, 

The Man's the gowd for aw that! 

Ye see thon birkie ca’d a lord, 

Wha struts, and stares, and aw that, 
Though hundreds worship at his word, 
He's but a coof for aw that: 

For aw that, and aw that, 

His ribband, star and aw that; 

The man o independent mind 
He looks and laughs at aw that. 

Robert Burns 1759- 1796 


the street signs. Aabody wad therefor ken 
there wis naethin common or orrie aboot 
their toun! That micht jist be unnerstandable 
on the pairt o Victorian cooncillors - fu o the 
notions o Empire on whilk the sun wad niv- 
ver set - bit the day’s politicians suid shairly 
hae a better idea o the reality. An thon reality 
is simply that aa ower Scotland the first lan¬ 
guage maist o us learn tae speak - Scots - his 
been treatit like a puir relation, ignored, an 
gif no taen tent o - despised. A language wi 
as lang a pedigree as English an a literature 
that’s kennt an studied aa ower the warld, 
(wha fer instance his been translatit intae 
mair languages nor Bums? - damn few an 
they are aa deid), an the language maist o us 
still speak. An it’s still gaun on wi hoose 
builders seemin tae think the mair English 
they mak the names o thair developments the 
better they’ll sell. 

An oor cooncillors - weel as aabody kens, 
ignorance his niwer been a hindrance tae 
advancement in politicks but is it no aboot 

tradition an mak a stert tae gettin at least oor 
placenames richt? 

Language Institute 
Questionnaire 

T HE Carnegie Trust for the Universities o 
Scotland haes pit up siller tae cairry oot 
a feasibility study intae the establishment o a 
proponed Institute for the Languages o 
Scotland. 

The ettles o the study is:- 
Tae leuk intae the kinna information on the 
leids o Scotland that’s wantit bi government, 
eddication at aw levels, the cultural sector an 
the commontie. 

Tae foond a leet o the resources Scotland 
haes - in expertise or graith - that an ILS 
cuid be biggit on. 

Tae leuk intae the structur, ongauns an siller 
o sic-like institutes in ither kintras. 

Tae speir the braidth o the land tae see whit 
uphaud the’r for sic a projeck. 

Tae wale throu priorities relevant tae the 
Scottish seetiation an pit forrit a strategy for 
the on-come. 

Fowk that wants tae eik thair ain baw-bee’s 
worth tae the projeck can fill oot a question¬ 
naire that can be fund noo on the follaein 
wabsteid :- 

http://www.arts.ed.ac.uk/celtscot/ 
institutelanguagesscotland/Ques tionnaire.htm 

Scots Tung WITTINS 
On the wab. 

The Scots Tung Wittins can be vizzied or 
doon-haundelt an prentit (noo in HTML format 
forbye) frae the wabsteid o:- 

The Scots Speikers Curn, Glesca. 

Wabsteid backin:- 

Http://www.mlove.free-online.co.uk/ 

A hard copie o STW is sent free o chairge tae 
aw maimbers o Scots Tung ilka month. 
Maimbership subscreivins is £5 (Scotland/UK) 
Peyed ilka September. 

£6 (Ireland/EU) $14 (Americae) 


Copiericht 

Copiericht for awthin screivit in this wittins 
blat bides wi R. Fairnie. The Scots Tung 
Wittins can be fotie-copied in hail or in pairt 
athoot leemit o nummers an this hauds guid an 
aw for onie pairt o the wittins blat that’s furth- 
set in onie ither publication. 

Scots Tung Quaich 
Competeetion 

S COTS TUNG’S saicont Scots language 
writin competeetion for the schuils o 
East Lothian haes gien a wheen o fowk, 
young an auld, a guid lot o pleisure an 
saitisfaction. The teachers wis speirt tae 
wale oot the best three entries frae ilka cless 
an submit thaim tae Scots Tung. The num¬ 
mers wis a wee bit up on last year wi twa 
schuils drappin oot an three new anes 
comin in tae tak thair place. 

This month’s Wittins cairries an aixtrae blat 
tae haud a walin o some o the entries tae the 
competeetion an the birr, imagination an 
humour shawn bi the collegianers is thare 
for aw tae see. Some o the subjecks this 
year, e’en wi ane or twa primary entries, 
comes ower gey mature an growed up. 
The’r seeventeen entries shawn in the 
Wittins an ilka ane o the owthors will git a 
laminatit copy tae keep as a mindin wi an 
aixtrae ane for pittin up on the schuil notice 
boards. Aw the ither entrants will be gien a 
paper copy. It’s juist a peetie the wisna 
room tae git thaim aw prentit. 

Katie Revell, an S2 collegianer frae Dunbar 
Gremmar Schuil heirs the gree for the 2002 
Secondary section wi a thocht provokin 
poem cried “The Sea.” Anither poem cried 
“Ma Wee Scotty Dug!” bi Jenny Brunton 
in the same cless as Katie, wis Rinner Up. 

In the Primary section it wis peels for the 
winner atween “Brithers” bi Jake 
Naysmith P7B an “Ma Auld Granda” bi 
Alastair Brown P7B, baith o Campie Pri¬ 
mary Schuil. Rinner up for the Primaries 
wis “Ma Brither’s Fluffy Toys” bi Rachel 
Valentine P6C, again o Campie Primary 
Schuil. 2002 maun shuirlie hiv been 
Campie’s year for they pit in a gey Strang 
entry, baith in nummers an in quality. 
Dunbar Gremmar an Campie Primary will 
baith be praisentit wi a quaich tae keep for 
ae towmond, the three winners will git a 
meenature quaich tae keep. The tap three 
entrants frae ilka cless will be gien a 
certeeficate written in Scots. 

Forbye thon, Scottish Language Diction¬ 
aries alang wi thair publishers haes kindly 
offered tae gie the three winners an the twa 
rinners up, a copy o the Scots School Dic¬ 
tionary. Copies o the dictionary will be 
gien tae aw the schuils that taen pairt an aw. 
Maister Alan Blackie, high Heid Ane o 
Eddication an Community Services for East 
Lothian will praisent the quaichs on Mon. 
10 Juin, Campie Primary Schuil at 11am an 
Dunbar Gremmar Schuil at 2pm. 

It’s a peetie they canna aw heir the gree but 
the’r aye neist year an nae doot the ither 
schuils isna gaun tae lat Dunbar an Campie 
haud on tae thair quaichs again athoot giein 
thaim a guid rin for thair siller. 


















